บาทเปิด 33.47 บาทต่อดอลลาร์ แข็งค่า
เงินบาทเปิดตลาด 33.47 บาทต่อดอลลาร์ แข็งค่าตามภูมิภาค หลังคลายกังวลโอมิครอน
30 ธ.ค. 2564

เมื่อวันที่ 30 ธ.ค. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.47 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.52 บาท/ดอลลาร์วันนี้เงินบาทแข็งค่าเช่นเดียวกับสกุลเงินส่วนใหญ่ในภูมิภาค ตลาดโลกเปิดรับความเสี่ยง ขณะที่นักลงทุนคลายกังวล เกี่ยวกับโควิดสายพันธุ์โอมิครอน โดยวันนี้ต้องติดตาม flow ช่วงวันสิ้นปี ทั้งนี้ คาดว่าตลาดช่วงบ่ายน่าจะนิ่ง เนื่องจากผู้ส่งออก-นำเข้า และนักลงทุนน่าจะทำธุรกรรมไปเกือบหมดแล้ว เพราะเป็นวันซื้อขายสุดท้ายของปีนี้"วันนี้ตลาดน่าจะนิ่งๆ และการทำธุรกรรมน่าจะบางลงในช่วงบ่าย" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.40 - 33.55 บาท/ดอลลาร์